Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: adatok nyilvánosságáról szóló 1992. évi LXIII. törvény ebben a körben számára nem biztosít indítványozási jogot.
Paragraph Index: 1610

adatok nyilvánosságáról szóló 1992. évi LXIII. törvény ebben a körben számára nem biztosít indítványozási jogot. A törvény 27. §-a szerint „bárki az adatvédelmi biztoshoz fordulhat, ha véleménye szerint személyes adatainak kezelésével vagy a közérdekű adatok megismeréséhez fűződő jogainak gyakorlásával kapcsolatban jogsérelem érte, vagy annak közvetlen veszélye fennáll”. Tehát az érintett személyek joga, hogy vizsgálatomat kezdeményezzék. Szeptember 27-én az érintettek egyike beadvánnyal fordult hozzám, és kérte, vizsgáljam ki, hogy a hetilap az őt érintő információk közlésével megsértette-e a személyes adatok védelméhez fűződő jogát. Tekintettel arra, hogy ez utóbbi beadvány nincs összefüggésben a már megkezdett vizsgálattal, a két ügyet elkülönítettem. Felkértem Szabó Péter rendőr dandártábornokot, az RSZVSZ vezetőjét, tájékoztasson arról, hogy a 3. számú dokumentum jogszerűen lett-e államtitokká minősítve. Minthogy az akkori sajtóhírek szerint a büntetőeljárásnak az esetleges szolgálati titoksértésre való kiterjesztése is felmerült, kértem, válaszában ezzel kapcsolatban is foglaljon állást. Az RSZVSZ vezetője 1999. augusztus 12-én kelt válaszában a következőket fejtette ki: a Belügyminisztérium

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes